L 58/1406
RO
Jurnalul Oficial al Uniunii Europene
23.2.2023
COMISIE PROIECTE-PILOT
CAPITOLUL PP 01 — CERCETARE ȘI INOVARE (continuare) PP 01 23
(continuare)
PP 01 23 05
(continuare) — identificarea posibilelor acțiuni la nivelul statelor membre, la nivel regional și local pentru a stimula dezvoltarea întreprinderilor și pentru a sprijini IMM-urile să furnizeze soluții spațiale la nivelul UE pentru a oferi soluții mai sigure de operare flotelor europene (aviatică și maritimă); — crearea de prototipuri de echipamente la bord care utilizează semnalele Galileo pentru a răspunde principalelor nevoi care nu au fost acoperite până în prezent de echipamentele existente, cu accent pe utilizarea serviciilor de căutare și salvare Galileo.
Prototipurile de echipamente dezvoltate în cadrul acestui proiect-pilot ar trebui să se bazeze pe componente comerciale standard existente, atunci când acestea sunt disponibile; — mai multe demonstrații pentru aeronave comerciale și nave de pescuit.
Scopul este de a demonstra fezabilitatea și valoarea adăugată pentru sector, validând conceptul operațional cu participarea utilizatorilor din domeniul aviației și al transportului maritim și a autorităților competente din diferite țări.
Aeronava și navele care participă la demonstrație trebuie să fie echipate cel puțin cu un prototip de baliză, care poate fi activată de la distanță utilizând semnalele Galileo și mesajele specifice codificate; — contribuția la elaborarea de noi standarde care definesc 1) cerințele operaționale minime pentru balize de căutare și salvare de 406 MHz la bordul aeronavelor comerciale (ELT-DT) și al navelor de pescuit (EPIRBS), care pot fi activate de la distanță și 2) testele necesare pentru verificarea conformității performanței în sprijinul viitoarelor inițiative de reglementare din Europa; — participarea la grupuri de lucru existente care se ocupă de soluții pentru balizele de căutare și salvare, inclusiv diferite platforme publice/private și intervievarea principalelor părți interesate din industrie, ca de exemplu piloți de aeronave, asociații de pescuit, operatori maritimi și autoritățile competente pentru acțiuni maritime și aeriene de căutare și salvare; — consolidarea cerințelor utilizatorilor și definirea cerințelor privind echipamentele (balizele).
Cospas-Sarsat, organizația internațională pentru acțiuni de căutare și salvare, contribuie la salvarea a aproximativ 2 000 de persoane în medie anual.
Echipamentul utilizat (balize de 406 MHz) poate transmite un mesaj de alertă către sateliții care retransmit informațiile către infrastructura terestră.
Sateliții Galileo retransmit deja mesajele, și anume așanumitul serviciu de releu.
Prin infrastructura de la sol se determină amplasarea balizei și se activează echipajele de căutare și salvare.
În prezent, Galileo dispune și de opțiunea tehnică de a furniza o confirmare de primire către baliza activată, așa-numita „conexiune de retur”.
Posibilitatea unui canal de comunicare de la infrastructura Galileo către orice baliză din lume va permite noi funcționalități, de exemplu posibilitatea de a activa la nevoie o baliză de la distanță, folosind infrastructura de la țărm, dacă este necesar.
Au fost efectuate lucrări preliminare în sectorul aviației comerciale, care au rezultat prin publicarea unui standard minim de performanță a sistemului aviatic (EUROCAE ED-277), descriind procedurile operaționale care urmează să fie instituite pentru a permite această evoluție.
Nu există însă încă un standard minim de performanță pentru balize, care ar putea fi utilizat pentru o viitoare reglementare.
Într-adevăr, Agenția Uniunii Europene pentru Siguranța Aviației (AESA), care elaborează dispozițiile pentru urmărirea aeronavelor, explică faptul că posibilitatea de activare de la distanță a balizelor trebuie analizată în continuare.
Standardul pentru balize pentru aeronave (EUROCAE ED-62B) nu include încă posibilitatea activării de la distanță.